**Tiszavasvári Város Önkormányzata Képviselő-testületének 25/2022. (XI. 30.) önkormányzati rendelete**

**a magánszemélyek kommunális adójáról**

A helyi adókról szóló többször módosított 1990. évi C. törvény 1. §. (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva – a Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklete 1.8 pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével - a következőket rendeli el:

**1. §**

(1) Az adó mértéke a helyi adókról szóló törvény szerinti adótárgyak esetében 6 000,-Ft/év, kivéve a (2) bekezdésben foglaltakat.

(2) A Helyi Építési Szabályzat Szabályozási Terve alapján besorolt üdülőterületen lévő ingatlanok esetében 15 000,-Ft/év.

**2. §**

(1) Az 1. § vonatkozásában azonos helyrajzi számon lévő adótárgyak egy adótárgyat képeznek.

(2) Nem terheli magánszemélyek kommunális adó fizetési kötelezettség az adóalanyt ugyanazon helyrajzi számon lévő adótárgya után, amely után építményadó fizetési kötelezettség áll fenn.

**3. §**

(1) E rendelet 2023. január 1-jén lép hatályba.

(2) Hatályát veszti a magánszemélyek kommunális adójáról szóló 16/2014. (V. 30.) önkormányzati rendelet.

Tiszavasvári, 2022. november 30.

 **Szőke Zoltán Dr. Kórik Zsuzsanna**

 **polgármester jegyző**

A rendelet kihirdetve: 2022. november 30.

 **Dr. Kórik Zsuzsanna**

 **jegyző**

**A magánszemélyek kommunális adójáról szóló 25/2022.(XI.30.) önkormányzati rendelet indokolása**

**Általános indokolás**

A helyi adókról szóló 1990. évi C. törvény 6. § alapján az önkormányzat adómegállapítási joga arra terjed ki, hogy a törvényben meghatározott helyi adókat vagy azok valamelyikét bevezesse, a már bevezetett adót hatályon kívül helyezze, illetőleg módosítsa, azonban az évközi módosítás naptári éven belül nem súlyosbíthatja az adóalanyok adóterheit.

Részletes indokolás

**Az 1. §-hoz**

Az adó mértékét határozza meg.

**A 2. §-hoz**

Az adómentességről dönt.

**A 3. §-hoz**

(1) A rendelet hatálybalépéséről szól.

(2) A korábbi magánszemélyek kommunális adójáról szóló 16/2014. (V. 30.) önkormányzati rendelet hatály vesztéséről szól.